title: Plans de l'Hospital
text: Os Plans de l'Hospital (en aragonés ribagorzano /pʎans de los.pi.'tal/, en aragonés estandar Plans d'o Hespital, en castellano Llanos del Hospital) son una estación d'esquí nordico situata en o municipio de Benás, en o corazón d'o Parque Natural de Pocez-Maladeta.
  
  Pistas d'esquí
  
  Bi ha tres pistas d'esquí nordico, un camín ta zatas y una pista d'esquí de travesía:
  
  Plan de l'Hospital ye a pista verda ta prencipiants y ye situata chunto a l'edificio prencipal d'a estación. Tien una largaria d'entre 5 y 7 km, dos d'os qualos son de tot plans con un desnivel maximo de 50 m.
  Plan d'Estany ye una pista azul de 18 km de largaria ta esquiadors de ran meyo. Prencipia y remata en a pista de Pllan de l'Hospital y tien un desnivel maximo entre cotas maxima y minima de 150 m.
  Plan de la Besurta pista roya que prencipia y remata en l'anterior pista de Plan d'Estany. con desnivel maximo de 60 m y 5 km de largaria plega dica o laco Villamorta inferior y puet veyer-se dende o glaciar d'a Maladeta.
  O Camino dels Aranesos ye un camín de 5 kms ta pasiar con zatas. Prencipia en o Plan de l'Hospital y puya dica o Forau d'Aigualluts a 2000 m d'altaria por l'antigo camín que uniba Benás y a Val d'Arán.
  A pista de travesía permite puyar a esquiar ta os glaciars d'Aneto y a Maladeta tanto d'hibierno como de verano. D'hibierno a mas ye posible baixar dende o pico d'Alba dica o Plan de l'Hospital esquiando con un total de 1368 m de desnivel.
  
  Historia
  A historia d'os Plans de l'Hospital prencipia con os tres hespitals que bi habió en Benás. O primero d'ells estió o dito Hespital Viello que yera d'orichen medieval, establito por os Caballers Hespitalers en zaguerías d'o sieglo XII en os dos cantos d'o puerto d'a Glera. O rei Alifonso II fació una donación en setiembre de 1172 a os Caballers Hespitalers d'una ampla zona chunto a o hespital en o puerto de Gorgutes (dito o puerto Viello) con a que podrían mantener os ganatos. Tamién se construyó en ista epoca una ilesia romanica y atros edificios.
  
  En zaguerías d'o sieglo XVIII s'albandonó o 'Hespital Viello por atro dito Hespital Nuevo que funcionó entre os sieglos XVIII y XIX. No se sabe bien porque s'albandonó, puet estar que por un lurte que danyó o viello u porque iste yerá más alexato d'o puerto de Benás (dito o puerto Nuevo) por a on pasaban allora a mayor parti d'os pelegrins.
  
  O segundo hespital fue estrozato por un lurte en 1870 y s'habió de creyar un atro nuevo en o puesto a on ye actualment, muito más seguro. Dimpués d'a Guerra Civil fue albandonato dica que se recuperó ta l'hotel d'a estación d'esquí.
  
  Servicios
  A estación incluye tot tipo de servicios incluito parking, escuela d'esquí, arquilinato de material y alochamiento con un hotel de 55 cambras, antigo hespital de Benás.
  
  Curiosidatz 
  O álbum Avalancha de Héroes del Silencio estió composato en iste puesto por Enrique Bunbury.
  
  Vinclos
  
   Pachina oficial
     Historia d'o Hespital
   En www.espaciosnordicosdearagon.es
  
  Plans de l'Hospital
  Parque Natural de Pocez-Maladeta